en da en da da ro da da da sv da da en sv da en de en nb da da da da nb sv en nb fr da da en
Hopp, Signe Marie (Zinken) - Nordic Women's Literature
Datter af en styrmand og opvokset i Ullensvang og Kristiania. Efter gymnasiet var hun guvernante i Frankrig, Spanien og England. Hun giftede sig i 1932, bosatte sig i Bergen og fik to børn.
Hendes debut i 1930 med Guvernante-vers formidler i en legende, humoristisk og ungdommelig tone den unge piges længsler. Virkelig anerkendelse fik hun for digtsamlingen Kjøkkenvers, 1933, der muntert kommenterer kvinders hverdag med børn og husarbejde, men også reflekterer over liv og lykke.
Zinken Hopps lyrik, der i emnevalg og ordforråd bryder med en traditionel højstemt lyrik, er munter og episk. Hun var også en produktiv kulturskribent og børnebogsforfatter, bl.a. genfortalte hun Odysseen og norrøn mytologi.
Udvalgt litteratur om forfatteren
Irene Engelstad m.fl. (red.): Norsk kvinnelitteraturhistorie, bd. 2, 1989
Carl Lauritz Lund-Iversen (red.): Zinken: en bok om Zinken Hopp, 2005
Litteratur om/af forfatteren i bibsys.no
KVINDELITTERATURHISTORIE PÅ NETTET, 2012.
REDAKTION: KVINFO, KØBENHAVN & KVINNSAM, GÖTEBORG.